
A perforációs paraméterek hatása a szénhidrogén kutak produktivitására

A szénhidrogén termelő kutak optimalizálásához feltétlenül szükséges a perforált termelő kút beáramlási viselkedésének ismerete. Ez megadja a térfogatáram mértékét a kúttalpon az alkalmazott depresszió függvényében. Az áramlást erősen befolyásolja a perforáció kialakítása, a rétegtulajdonságok és a termelvény tulajdonságai. Megfelelő számítási módszerrel, mind a perforáció kialakítása, mind a szénhidrogén termelés optimalizálható.
Béléscsövezett kútkiképzés esetén a termelvény a perforációkon keresztül áramlik a kútba. Ezért a perforációs paraméterek, mint a perforációs csatorna hossza- és átmérője, a perforáció fázisszöge, a perforált szakasz nagysága, a kompaktált zóna átmérője stb. Nagy hatással vannak a kútviselkedésre. Ezen hatások vizsgálata a 70-es évek közepére nyúlik vissza. Számos módszer született azóta a perforációs csatornákon történő nyomásesés meghatározására. Azonban a módszerek levezetéséhez használt feltételezések és elhanyagolások a pontosság romlásához vezettek. A két legelterjedtebb és legtöbbet használt módszert alapul véve (McLeod egyenlet és Karakas és Tariq módszere), egy új számítási módszert vezettem le, ami a dolgozatomban kerül bemutatásra.
Az új módszer a nagyobb pontosság érdekében figyelembe veszi az összes perforációs paramétert és azok produktivitásra gyakorol hatását. A különböző paraméterek hatása más gáztermelő kutak esetén és más olajtermelő kutak esetén, ez a különbség is bemutatásra kerül a tanulmányban.
Mivel a módszer minden paraméter hatását figyelembe veszi, ezért a különböző perforációs kialakítások könnyen összehasonlíthatók az alkalmazásával. Nagy előnye a módszernek, hogy a gáz és olaj kutak közötti viselkedésbeli különbség is vizsgálható vele.



